text: Røverne var unge danske mænd
  05 januar 2016 kl. 17.55
  Der er nu sparsomme beskrivelser af to af de tre røvere, der mandag aften forsøgte at trænge ind til to beboere i ældreboliger i Haderslev.
  Det var dansktalende, unge mænd, som mandag den 4. januar ved 21-tiden to gange forsøgte at begå røveri mod beboere i ældreboligerne på Hjortebrovej i Haderlsev.
  De to overfaldne kvinder, en 75-årig og en 83-årig kvinde, beskriver røverne som "unge danske mænd" omkring de 20 år. De var maskerede, men ikke nok til helt at sløre deres udseende og at de talte dansk.
  Ifølge politiet var den ene af gerningsmændene lyshåret, og han havde halvlangt hår som var redt til venstre.
  Den anden beskrives som høj og slank. Han var iført mærkt tøj og havde en mørk hue overansigtet.
  Kniven var lang, spids og smal.
  Eventuelle oplysninger i sagen kan gives til politiet på tlf. 1-1-4.
  